**Národná rada Slovenskej Republiky**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

IV. volebné obdobie

**Zákon,**

**ktorým sa dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi   
a o zmene a doplnení niektorých zákonov v znení neskorších predpisov**

Čl. I

Zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení zákona č. 672/2006 Z. z. sa mení a dopĺňa takto:

**1.** V § 2 ods. 6 sa slovo „vzťahujú“ nahrádza slovom „nevzťahujú“

**2.** Za § 5 doplniť § 5a, ktorý znie:

„§ 5a

**Udeľovanie licencie na balenie kaviáru**

(1) Spracúvať, baliť alebo opätovne baliť kaviár určený na vývoz, opätovný vývoz alebo obchod v rámci Spoločenstva je povolené iba zariadeniam s licenciou na balenie kaviáru (ďalej len „licencia“), ktorú udeľuje ministerstvo formou rozhodnutia.

(2) Ministerstvo udelí licenciu fyzickej osobe - podnikateľovi, ktorá:

1. má spôsobilosť na právne úkony,
2. je bezúhonná (§ 3 ods. 4); bezúhonnosť sa preukazuje odpisom z registra trestov nie starším ako tri mesiace,

3) Ministerstvo udelí licenciu právnickej osobe

1. ktorá spĺňa podmienku podľa § 3 ods. 4 písm. b),

- 2 -

1. ak fyzická osoba, ktorá je štatutárnym orgánom alebo členom štatutárneho orgánu, je bezúhonnou osobou (§ 3 ods. 4); bezúhonnosť sa preukazuje odpisom z registra trestov nie starším ako tri mesiace.

(4) Platnosť licencie zaniká fyzickej osobe - podnikateľovi, ak  
  
a) zomrela alebo bola vyhlásená za mŕtvu,

b) bola pozbavená spôsobilosti na právne úkony alebo ktorej bola spôsobilosť   
 na právne úkony obmedzená,

c) uplynula doba platnosti licencie.

(5) Platnosť licencie zaniká právnickej osobe, ak

a) zanikla,  
b) uplynula doba platnosti licencie.

(6) Ministerstvo rozhodne o zrušení licencie, ak fyzická osoba - podnikateľ  
  
a) získala licenciu na základe nepravdivých údajov uvedených v žiadosti alebo v pripojených dokladoch

b) bola odsúdená za úmyselný trestný čin alebo za nedbanlivostný trestný čin porušovania ochrany rastlín a živočíchov,16) alebo

c) požiada o zrušenie licencie.

(7) Ministerstvo rozhodne o zrušení licencie aj vtedy, ak fyzickej osobe - podnikateľovi bola uložená pokuta alebo iná sankcia za porušenie povinností podľa tohto zákona, nariadenia3) alebo osobitného predpisu17) vo veciach ochrany exemplárov druhov chránených podľa tohto zákona a nariadenia3).

(8) Ministerstvo rozhodne o zrušení licencie, ak právnická osoba  
  
a) získala licenciu na základe nepravdivých údajov uvedených v žiadosti alebo v pripojených dokladoch,

b) prestala spĺňať podmienku uvedenú v odseku 3 písm. b), alebo

c) požiada o zrušenie licencie.

- 3 -

(9) Ministerstvo rozhodne o zrušení licencie aj vtedy, ak právnickej osobe bola uložená pokuta alebo iná sankcia za porušenie povinností podľa tohto zákona, nariadenia3) alebo osobitného predpisu17) vo veciach ochrany exemplárov druhov chránených podľa tohto zákona a nariadenia3).

(10) Ak bola licencia zrušená podľa odseku 6 písm. a) a b), odseku 7, odseku 8 písm. a) a b) alebo odseku 9, možno ďalšiu licenciu tomu istému žiadateľovi udeliť až po uplynutí dvoch rokov odo dňa nadobudnutia právoplatnosti rozhodnutia o zrušení licencie.

(11) Ministerstvo môže zrušiť licenciu, ak fyzickej osobe - podnikateľovi alebo právnická osoba bez závažného dôvodu neoznámila zmenu údajov uvedených v žiadosti a v pripojených dokladoch do jedného mesiaca odo dňa zmeny alebo ak neplní podmienky uvedené v rozhodnutí, ktorým bola licencia udelená.

(12) Zariadenia s licenciou sú povinné viesť záznamy o množstvách dovážaného, vyvážaného alebo opätovne vyvážaného kaviáru, kaviáru vyrobeného na mieste, skladovaného alebo inak nadobudnutého alebo vyradeného kaviáru (ďalej len „záznamy“) a sú povinné uchovávať záznamy   
po dobu piatich rokov od zániku alebo zrušenia licencie. Zariadenia s licenciou vykonajú záznamy o zmenách v deň zmeny. Záznamy musia byť prístupné   
na účely výkonu štátneho dozoru. Podrobnosti o záznamoch ustanoví všeobecne záväzný právny predpis, ktorý vydá ministerstvo.“.

**3.** Za § 8 doplniť § 8a, ktorý znie:

„§ 8a

**Konanie o udelení licencie**

(1) Licencia sa udeľuje na základe písomnej žiadosti. Licenciu nemožno previesť na inú osobu, a ani neprechádza na právneho nástupcu.  
  
(2) Žiadosť o udelenie licencie (ďalej len "žiadosť") obsahuje najmä  
  
a) identifikačné údaje o žiadateľovi vrátane čísla faxu a telefónu a evidenčného čísla určeného vedeckým orgánom,

b) miesto prevádzky a ďalších prevádzok, ak ich žiadateľ zriadi.

- 4 -

(3) Žiadosť sa podáva v dostatočnom časovom predstihu, najmenej 30 dní pred plánovanou činnosťou.

(4) Ak sú splnené podmienky podľa tohto zákona, ministerstvo udelí licenciu podľa § 6 ods. 1.

(5) Ministerstvo žiadosť podľa odseku 1 zamietne, ak nie sú splnené podmienky na jej udelenie podľa tohto zákona.

(6) Ustanovenia § 7 odseku 13 až 15 a 17 platia rovnako aj pri rozhodovaní   
o udelení licencie.“.

**4.** V § 9 odsek 1 sa vypúšťajú slová ,, a požiadať vedecký orgán podľa § 21   
o pridelenie evidenčného čísla“

**5.** V § 9 sa vypúšťa odsek 4

Doterajšie odseky 5 až 7 sa označujú ako odseky 4 až 6

**6.** V § 11 odseku 6 sa vypúšťa prvá a tretia veta.

**7.** V § 11 odseku 7 sa vypúšťa druhá veta.

**8.** V § 12 odsek 21 sa slová ,, ktorých držiteľ nemá trvalý pobyt alebo sídlo   
v Slovenskej republike“ nahrádzajú slovami

„ skupiny A, ktorých držiteľ má platné potvrdenie o pôvode podľa osobitného predpisu43a a na exempláre skupiny

B, ktoré boli nadobudnuté v súlade s osobitným predpisom43a.“.

**9.** V § 12 sa vypúšťa odsek 22

**10.** V § 13 odsek 2 sa na konci pripája táto veta: ,, Náklady na DNA test znáša príkazca .“

- 5 -

**11.** V § 13 odsek 6 sa slová: ,, držiteľa exemplára, ktorý nemá trvalý pobyt alebo sídlo v slovenskej republike, ak sa na území Slovenskej republiky nezdržuje dlhšie ako šesť mesiacov“ nahrádzajú slovami: ,,exempláre stavovcov skupiny ,,B“, okrem vtákov narodených a odchovaných v intenzívnej ľudskej opatere, ktoré sa označujú jedinečným, nedeliteľným a nesnímateľným   
krúžkom 3.

**12.** V § 15 ods. 2 **sa** dopĺňa písmeno z), ktoré znie: „z) rozhoduje o udelení licencie zariadeniam, prideľuje evidenčný kód a vedie o tom evidenciu.

**13.**V § 15 odsek 2 písmeno f) sa za slovo „evidenciu“ dopĺňajú slová   
,,v rozsahu stanovenom osobitným predpisom“43b.

**14.** V § 16 sa doplňuje písmeno h), ktoré znie: „h) vydáva potvrdenia o pôvode exemplárov skupiny ,,A“ v súlade s osobitným predpisom43c.

**15.** V § 22 odsek 1 sa za slová ,,protiprávneho konania tým, že “ vkladajú slová ,,svojím konaním spôsobí trvalú ujmu na exemplároch ohrozených druhov rastlín alebo živočíchov, pričom účelne vynaložené náklady na rehabilitáciu predmetných exemplárov alebo uvedenie životného prostredia do predošlého stavu predstavujú škodu, ktorá nie je malá.“

**16.** V § 22 odsek 2 sa za slová : ,,protiprávneho konania tým, že “ vkladajú slová ,,svojím konaním spôsobí trvalú ujmu na exemplároch ohrozených druhov rastlín alebo živočíchov, pričom účelne vynaložené náklady na rehabilitáciu predmetných exemplárov alebo uvedenie životného prostredia do predošlého stavu predstavujú škodu, ktorá nie je malá.“

**17.** V § 23 odsek 1 sa vypúšťajú slová ,,a prepadnutie exemplára“.

**18.** V § 23 odsek 2 sa vypúšťajú slová ,,a prepadnutie exemplára“.

**19.** V § 25 ods. 1 sa vypúšťa písmeno a). Doterajšie písmená b) až d) sa označujú ako písmená a) až c).

**20.** V § 25 odsek 4 znie: „(4) Osoba, ktorej bol živý exemplár zhabaný, je povinná uhradiť náklady spojené s návratom zhabaného exemplára do štátu vývozu.“.

**21.** V § 29 sa vypúšťa ods.1 a ods. 9. Doterajšie odseky 2 až 8 a 10 až 12 sa označujú ako odseky 1 až 10.

- 6 -

Čl. II

Tento zákon nadobúda účinnosť dňa 1. septembra 2007.

Poznámky pod čiarou k odkazom 43a/, 43b/, 43c/ znejú:

43a/ *nariadenie č. 338/97 a nariadenie č. 865/06 ES*

43b/ *nariadenie č. 338/97 čl.8 odsek 3 písmeno e) a písmeno g)*

43c/ *nariadenie č. 338/97 čl.8 odsek 3 písmeno a, b, c, d, f, h) a nariadenie   
 č. 865/06 ES čl. 48.*

**Dôvodová správa**

**A. Všeobecná časť**

Poslanci Národnej rady SR predkladajú novelu zákona, ktorým sa mení  
a dopĺňa zákon č. 15/2005 Z. z. o ochrane druhov voľne žijúcich živočíchov  
a voľne rastúcich rastlín reguláciou obchodu s nimi a o zmene a doplnení niektorých zákonov .

Účelom poslaneckého návrhu je novelizácia zákonných pravidiel vyplývajúcich z prijatia nariadenia č. 865/06 z 4. mája 2006 , ktorým sa ruší nariadenie   
č. 1808/01 ES a ustanovujú sa nové pravidlá týkajúce sa vykonávania nariadenia Rady (ES) č. 338/97 o ochrane druhov voľne žijúcich živočíchov a rastlín reguláciou obchodu s nimi .

Novela zákona č.15/2005 Z. z. je predložená so zreteľom na skutočnosť, že  
v Slovenskej republike, ako členskom štáte EU, nariadenia 338/97 a 865/06 ES, ako všeobecne záväzné normatívne právne akty, vyznačujúce sa vyššou právnou silou a mierou všeobecnosti, zabezpečujú uniformný výkon určitej časti primárneho práva.

Navrhovaná právna úprava nebude mať vplyv na štátny rozpočet, rozpočty obcí ani na rozpočty vyšších územných celkov.

Predložený návrh zákona nemá negatívny vplyv na štátny rozpočet a na rozpočty obcí a rozpočty vyšších územných celkov, ani na zamestnanosť, životné a podnikateľské prostredie.

Návrh zákona je v súlade s Ústavou Slovenskej republiky, zákonmi a s ostatnými všeobecne záväznými právnymi predpismi ako aj s medzinárodnými záväzkami Slovenskej republiky.

- 2 -

**B. Osobitná časť**

Novela zákona č.15/2005 Z. z. upravuje ustanovenia sekundárnej legislatívy  
o ochrane druhov voľne žijúcich živočíchov a voľne rastúcich rastlín reguláciou obchodu s nimi, ktoré nemajú oporu v komunitárnom práve.

1. - 2. § 5a je v súlade s čl. 66 ods. 7 nariadenia Komisie (ES) č. 865/2006.

3. - 4. V § 9 ods. 1 a ods. 4 sa ruší podmienená platnosť nariadení č. 338/97   
a 865/06 ES , ktorá je v rozpore s čl. 249 Zmluvy o založení Európskeho spoločenstva.

5. - 6. V § 11 vypustením odseku 6 a odseku 7 sa rušia ustanovenia sekundárnej legislatívy ktoré nie sú obsahom nariadení č. 338/97 a 865/06 ES   
a ktoré sa zároveň neosvedčili v praxi.

7. V § 12 ods. 21 nové znenie upravuje zákonnú povinnosť preukázania pôvodu exemplárov v súlade s čl. 48 nariadenia 865/06 ES. Zrušením pôvodného textu sa zároveň odstraňuje uplatňovanie rozdielnych práv a povinnosti na základe štátnej príslušnosti nakoľko v zmysle čl. 12 Zmluvy o založení Európskeho spoločenstva je akákoľvek diskriminácia na základe štátnej príslušnosti zakázaná.

8. V §12 ods. 22 sa rušia ustanovenia sekundárnej legislatívy, ktoré nie sú obsahom nariadení 338/97 a 865/06 ES. Zrušením pôvodného textu sa odstraňuje uplatňovanie rozdielnych práva povinnosti na základe štátnej príslušnosti.

9. § 13 ods. 2) novela zákona upravuje povinnosť uhradiť výkon DNA analýzy, tak, aby táto povinnosť nemala za následok kvantitatívne obmedzenie dovozu alebo vývozu exemplárov, ktoré je v zmysle čl. 28 a čl. 29 Zmluvy  
o založení EU zakázané.

10. § 13 ods. 6) vypustením pôvodného ustanovenia sa odstraňuje uplatňovanie rozdielnych práv a povinnosti na základe štátnej príslušnosti, ktoré je v rozpore s čl. 12 Zmluvy o založení ES. Novelizáciou textu sa zároveň upravuje povinnosť nezameniteľného označovania exemplárov skupiny ,,B“ v súlade   
s čl. 64 až čl. 68 nariadenia 865/06 ES.

- 3 -

11. § 15 ods. 2 písmeno f) upravuje vydávanie výnimiek zo zákazu komerčných činností pre pokrok vedy a základné biolekárske účely v súlade s čl. 8 ods. 3 písmeno e) a g) nariadenia 338/97 ES. Právomoc vydávať potvrdenia na komerčné účely v zmysle čl. 48 nariadenia 865/06 ES   
je delegovaná v § 16 písmeno h) do právomoci krajských úradov životného prostredia. Decentralizácia umožní dodržať zákonom stanovenú jednomesačnú lehotu v zmysle čl. 8 ods. 3 nariadenia 865/06 ES.

12. § 16 písmeno h) rozširuje právomoc správneho orgánu vydávať potvrdenia o pôvode exemplárov na komerčné účely v súlade s čl. 48 nariadenia   
865/06 ES, a to v lehote stanovenej čl. 8 ods. 3 nariadenia 865/06 ES.

13. - 14. § 22 ods. 1 a ods. 2. Novelizácia umožňuje diferenciáciu medzi priestupkom a trestným činnom pri porušení administratívnych pravidiel, a to   
s ohľadom na závažnosť a následky konania, ktoré nie je v súlade s verejným záujmom na zachovaní a rozvoji biodiverzity.

15. - 16. V § 23 ods. 1 a ods. 2 novela odstraňuje povinnosť správneho orgánu uložiť prepadnutie majetku ako opakovanú sankciu za jeden a ten istý priestupok.

17. § 25 ods. 1 písmeno a), c), d) vypustením textu je odstránená neprimeraná tvrdosť zákonného postihu, ktorým je prepadnutie majetku za administratívny priestupok.

18. § 25 zrušenie ods. 4 písmena a) a c) odstraňuje duplicitnú povinnosť úhrady nákladov na kontrolnú činnosť správnych orgánov.

19. V § 29 vypustením ods. 1 a ods. 9 sa legislatívnou cestou ruší platnosť ustanovení vnútroštátnej normy, ktoré sú v rozpore s komunitárnou normou, rozpor konštatuje - Kontrola zhody Nariadenia Rady ES č. 338/97  
a zákona č. 237/2002 Z. z. PHARE číslo dokumentu 360027-06-RP-202. Bod   
č. 4 uvádza nezhody v implementácii, z ktorých niektoré môžu byť zámerné. Bod č. 5 odporúča zrušenie väčšiny implementovaných ustanovení zákona   
č. 237/2002 Z. z.